Җамалетдин Әфгани

**Җамалетдин Әфгани**, Җамалетдин Ибраһим улы әл-Әфгани,  (*[[1838 ел]]ның [[1 ноябрь|1 ноябре]], [[Әфганстан]], [[Кабул]], Әсадабад — [[1897 ел]]ның [[9 март]]ы, [[Төркия|Госманлы империясе]], [[Истанбул]]*) — дини һәм сәяси эшлекле, Исламны яңарту, төп асылына кире кайтару һәм панисламизм хәрәкәтләренә нигез салучы, мөселман халыкларын милли-азатлык көрәшенә рухландыручы.
 
## Тәрҗемәи хәле
1838 елның 1 ноябрендә Әфганстанда, Кабул шәһәре янындагы Әсадабад (*вариант*: Иранның Һәмәдан шәһәре янындагы Әсадабад) авылында туган. Туган авылының атамасына бәйле рәвештә, Сәет Җамалетдин әл-Әсадабади () дигән исеме дә бар. Кабулда һәм Һиндстанда (*[[1837 ел|1837]]*) югары дини белем алган. Гарәп,  фарсы, төрки телләрне мөкамәл белгән, өч телдә дә язылган хезмәтләре бар. Француз,  инглиз һәм рус телләрендә иркен аралаша алган. Әфганстан әмире Дус-Мөхәммәттә хезмәттә була, баш назыйр вазифасын башкара. 1869 елда Әфганстаннан китеп, Каһирәдә, Истанбулда яши. 1871 елда Мисырда төпләнә. 1879 елда «Ватан» фиркасе яклылар белән колониализмга һәм деспотизмга каршы, Мисырда конституция хакимиятен булдыруга чакырган чыгышлары өчен Мисырның инглиз хакимияте тарафыннан кулга алына һәм илдән чыгарып җибәрелә. 1879-1882 елларда Калькутта һәм Һәйдәрабад шәһәрләрендә полиция күзәтүе астында яши. 1883 елда Аурупага күчеп килә, Лондонда, Парижда яши. 1886 елдан Персиядә, Россия империясендә, Гыйракта яшәве мәгълүм. Соңгы елларын, солтан Габдел-Хәмид II (*[[1842 ел|1842]]-[[1918 ел|1918]]*) кунагы сыйфатында (*версия*: өй    буларак), Истанбулда үткәрә һәм шунда 1897 елда вафат була. 1944 елда Әфганстан хөкүмәте җәсәден Кабулга кайтарып җирләүне оештыра.

## Россия империясендә
Россиягә 1887 елның август аенда Ираннан Баку аркылы килә һәм 3 ел яши. Биредә үзенә фикердәшләр таба, бигрәк тә татар зыялылары арасында дуслары күп була: Габдерәшит Ибраһимов, Гатаулла Баязитов һ.б. Ислам дине белгечләре: мөфти Ризаэтдин Фәхретдин (*[[1859 ел|1859]]-[[1936 ел|1936]]*), Галимҗан Баруди, Муса Җаруллаһ-Бигиев, Зыя Камали, Закир Кадыйри һ.б. галимнәрнең карашлары формалашуда әл-Әфганинең йогынтысы зур була.

Көнчыгыш мөселман дәүләтләрендә һәм Россия империясенең мөселман халыклары арасында милли-азатлык хәрәкәте барлыкка килү һәм үсешендә сизелерлек эз калдыра.

## Трактатлары
Әл-Әфганинең төп максатларының берсе – Якын һәм Урта Көнчыгыш мөселман дәүләтләренә мөстәкыйльлек яулап алу була. Моны тормышка ашыру өчен 25 ел буена (*[[1868 ел|1868]]-[[1893 ел|1893]]*) Һиндстанда, Мисырда, Иранда, Франциядә, Россия империясендә көрәш алып бара.

Үзе яшәгән илләрдә күп санлы тарафдарлар таба. Билгеле шәкертләреннән Мөхәммәт Габдеһү (*[[1849 ел|1849]]-[[1905 ел|1905]]*) белән Парижда «Әл-урва әл-вуска» () исемле яшерен җәмгыять төзи.

Фәлсәфи һәм сәяси карашларын 1879-1883 елларда фарсы телендә Һиндстанда язылган «Әр-радда әлә-дәхрини» (Рәдде начурийә) () һәм «Әл-бәян фи тарих әл-Әфган» () дип исемләнгән ике трактатында сурәтли (әлеге трактатлар Әл-Әфгани нәширлегендә Парижда гарәп телендә чыккан «Әл-урва әл-вуска» () журналында 1884 елда дөнья күргән).

Әфганинең төп хезмәтләре татар теленә XX гасыр башында тәрҗемә ителгән. Аның эшчәнлеге турында мәкаләләр XX гасыр башы татар матбугатында даими басылып килгән.

## Чыганаклар
# Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0

## Әдәбият
# Ислам. Белешмә-сүзлек (*төзүче* Заһид Шәфигый). Казан: ТКН, 1993. ISBN 5-298-00949-2

## Сылтамалар
*    Джемаль ад-Дин аль-Афгани 
*    Зур Совет Белешмәлеге

## Искәрмәләр


Төркем:Шәхесләр:Ислам
Төркем:Журналистлар